Държавен вестник, бр. 33, 2022 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  33
В заключение съдът приема, че обжалва­
ната разпоредба на чл. 29 подлежи на отмяна 
само в частта „ред и начин на надзор“ от 
т. 2. За останалата част на чл. 29 от Наредба 
№ 21 от 18.07.2005 г. за реда за регистрация, 
съобщаване и отчет на заразните болести не 
са налице основания за обявяване на нищож­
ност, нито основания за отмяна. В тази част 
разпоредбата на чл. 29 от процесната наредба 
е приета от компетентен орган, при спазване 
на изискуемата форма и административно­
производствените правила и в съответствие 
с нормативните актове от по-висока степен. 
В тази част оспорването е неоснователно и 
следва да се отхвърли. 
Съобразно изхода на спора исканията на 
страните за присъждане на разноски следва 
да бъдат уважени частично. На жалбоподателя 
Р. Рашков следва да бъдат присъдени 2 лв. 
от общо претендираните 10 лв. за държавна 
такса за подаване на жалбата. На жалбопода­
телката П. Велчева следва да бъдат присъдени 
6 лв. от общо претендираните 30 лв. за дър­
жавна такса за подаване на жалбата и такса 
за съобщаване на оспорването в „Държавен 
вестник“. На основание чл. 38, ал. 1, т. 3 от 
Закона за адвокатурата (ЗА) за предоставена 
безплатна правна помощ на близък – в случая 
на жалбоподателката П. Велчева, в полза на 
адв. Дацев следва да бъде присъдено адвокат­
ско възнаграждение в размер на 100 лв. При 
определяне на размера на последното съдът 
съобрази предвидения минимален размер на 
адвокатско възнаграждение по администра­
тивни дела без определен материален интерес 
в чл. 8, ал. 3 от Наредба № 1 от 9.07.2004 г. 
за минималните размери на адвокатските 
възнаграждения във връзка с чл. 38, ал. 3 
ЗА, както и частичната основателност на 
оспорването. На жалбоподателя П. Запрянов 
следва да бъдат присъдени 362,19 лв. от общо 
претендираните 1810,97 лв. за държавна такса 
и адвокатско възнаграждение. Всеки един от 
тримата жалбоподатели следва да бъде осъден 
да заплати в полза на Министерството на 
здравеопазването по 80 лв. юрисконсултско 
възнаграждение, чийто размер съдът определи 
съгласно чл. 24 от Наредбата за заплащането 
на правната помощ и изхода на делото.
По изложените съображения и на основание 
чл. 193, ал. 1 АПК Върховният администра­
тивен съд, седмо отделение,
Р Е Ш И :
Отменя чл. 29, т. 2 от Наредба № 21 от 
18.07.2005 г. за реда за регистрация, съобща­
ване и отчет на заразните болести, издадена 
от министъра на здравеопазването (обн., ДВ, 
бр. 62 от 29.07.2005 г., в сила от 1.01.2006 г.; 
изм. и доп., бр. 52 от 8.07.2011 г., в сила от 
8.07.2011 г., бр. 56 от 8.07.2014 г., в сила от 
8.07.2014 г., бр. 5 от 15.01.2019 г., в сила от 
15.01.2019 г.), в частта „ред и начин на надзор“.
Отхвърля оспорването на Р. Рашков, 
П. Велчева и П. Запрянов срещу чл. 29 от 
Наредба № 21 от 18.07.2005 г. за реда за ре­
гистрация, съобщаване и отчет на заразните 
болести, издадена от министъра на здравеопаз­
ването (обн., ДВ, бр. 62 от 29.07.2005 г., в сила 
от 1.01.2006 г.; изм. и доп., бр. 52 от 8.07.2011 г., 
в сила от 8.07.2011 г., бр. 56 от 8.07.2014 г., в 
сила от 8.07.2014 г., бр. 5 от 15.01.2019 г., в сила 
от 15.01.2019 г.), в останалата част.
Осъжда Министерството на здравеопаз­
ването да заплати на Р. Рашков, ЕГН [ЕГН], 
разноски в размер на 2 лв.
Осъжда Министерството на здравеопазва­
нето да заплати на П. Велчева, ЕГН [ЕГН], 
разноски в размер на 6 лв.
Осъжда Министерството на здравеопазва­
нето да заплати на адв. Ю. Дацев от Софийска 
адвокатска колегия с личен № 1700421910 ад­
вокатско възнаграждение в размер на 100 лв.
Осъжда Министерството на здравеопазва­
нето да заплати на П. Запрянов, ЕГН [ЕГН], 
разноски в размер на 362,19 лв.
Осъжда Р. Рашков, ЕГН [ЕГН], да запла­
ти на Министерството на здравеопазването 
разноски в размер на 80 лв.
Осъжда П. Велчева, ЕГН [ЕГН], да запла­
ти на Министерството на здравеопазването 
разноски в размер на 80 лв.
Осъжда П. Запрянов, ЕГН [ЕГН], да запла­
ти на Министерството на здравеопазването 
разноски в размер на 80 лв.
Решението може да се обжалва с касационна 
жалба пред петчленен състав на Върховния 
административен съд в 14-дневен срок от 
съобщаването му на страните.
Председател:
Георги Чолаков
2533
РЕШЕНИЕ № 3618
от 15 април 2022 г.
по административно дело № 536 от 2022 г.
Върховният административен съд на 
Република България – петчленен състав – 
II колегия, в съдебно заседание на двадесет и 
четвърти март две хиляди и двадесет и втора 
година в състав: председател: Диана Добрева, 
членове: Галина Солакова, Павлина Найдено­
ва, Анелия Ананиева, Калина Арнаудова, при 
секретар Григоринка Любенова и с участието 
на прокурора Малина Ачкаканова изслуша 
докладваното от съдията Галина Солакова 
по адм. дело № 536/2022 г.
Производството е по реда на чл. 208 и 
следващите от Административнопроцесуалния 
кодекс (АПК).
Образувано е по касационна жалба на 
Р. Рашков и П. Велчева от гр. София, чрез 
адв. Дацев, и подаден касационен протест